ഇഷ്ടപ്പെട്ട പുരുഷന്, ആരായാലും എവിടെയായാലും സ്നേഹിക്കും വിവാഹം കഴിക്കുംശാഖയിലും മേടയിലും ഇരുന്ന് വര്ഗ്ഗീയ വിഷം ചീറ്റുന്നവര്ക്ക് മറുപടിയില്ലെന്ന് യൂത്ത് കോണ്ഗ്രസ് നേതാവ് താര ടോജോ അലക്സ് കൊച്ചി : നാട്ടിലെ സമാധാനം കെടുത്താന് വര്ഗീയ വിഷം പടര്ത്തുന്നവര്ക്ക് മറുപടി നല്കാന് സമയമില്ലെന്ന് യൂത്ത് കോണ്ഗ്രസ് നേതാവ് താര ടോജോ അലക്സ്. പാലാ ബിഷപ്പ് ജോസഫ് കല്ലറങ്ങാട്ടിലിന്റെ നാര്കോട്ടിക് ജിഹാദ് പരാമര്ശം വിമര്ശനങ്ങള്ക്ക് വഴിവെച്ചിരുന്നു. ബാഷപ്പിന്റെ പരാമര്ശത്തെ വ്യത്യസ്ത രീതികളില് വ്യാഖ്യാനിച്ചുകൊണ്ട് വിമര്ശനവുമായി നിരവധി സംഘടനകള് രംഗത്തെത്തുകയുമുണ്ടായി. വിഷയത്തില് ക്രിസ്ത്യാനി പെണ്കുട്ടികള് എന്തുകൊണ്ടാണ് പ്രതികരിക്കാത്തത് എന്ന ചോദ്യങ്ങളും ഉയര്ന്നിരുന്നു. ഈ സാഹചര്യത്തിലാണ് താര ടോജോ അലക്സ് മറുപടിയുമായി രംഗത്തെത്തിയത്. ഫേസ്ബുക്കിലൂടെയായിരുന്നു പ്രതികരണം. ആത്മാഭിമാനത്തോടെ, സ്വതബോധത്തോടെയും അധ്വാനിച്ചു ജീവിക്കാന് പഠിച്ചവരാണ് കേരളത്തിലെ ക്രിസ്ത്യന് പെണ്കുട്ടികള് എന്ന് താര പറഞ്ഞു. മികച്ച വിദ്യാഭ്യാസം ലഭിക്കുന്നതിനാല് നല്ലരു ശതമാനം സ്ത്രീകള് ഡോക്ടര് ആയും, നഴ്സ് ആയും ടീച്ചര് ആയും എന്ജിനീയര് ആയും സാമുഹ്യ സേവകരായും നമ്മുടെ രാജ്യത്തും വിദേശത്തും സ്വന്തം കാലില് നില്ക്കുന്നുണ്ട്. അവര് ചിലപ്പോ സ്നേഹിക്കും വിവാഹം കഴിക്കും. ഇനി വിവാഹം ചെയ്യാതെ ജീവിക്കുന്നതാണ് അഭികാമ്യം എന്ന് തോന്നിയാല് അങ്ങനെ ചെയ്യും. അതുകൊണ്ട് നാട്ടിലെ സമാധാനം കെടുത്താന് ശാഖയിലും മേടയിലും ഇരുന്ന് വര്ഗീയ വിഷം വിളമ്ബുന്ന ചിലരുടെയും കുത്തിതിരുപ്പ് യൂട്യുബര്മാരുടെയും കമന്റ് ജീവികളുടെയും പ്രതികരണങ്ങള്ക്ക് മറുപടി നല്കേണ്ട ആവശ്യവും സമയവും അവര്ക്കുണ്ടാകില്ലെന്നും താര കൂട്ടിച്ചേര്ത്തു. ഫേസ്ബുക്ക് പോസ്റ്റിന്റെ പൂര്ണരൂപം ലൗ നാര്ക്കോട്ടിക് ജിഹാദ് പരാമര്ശങ്ങളോട് പ്രതികരിക്കാത്ത മലയാളി ക്രിസ്ത്യാനി പെണ്കുട്ടികള്ക്ക് ആത്മാഭിമാനമില്ല എന്ന് അലമുറയിടുന്നവരോട്: കേരളത്തില് ഏറ്റവും കൂടുതല് സാമ്ബത്തിക സ്വയംപര്യാപ്തതയുള്ളവരാണ് ക്രിസ്ത്യന് പെണ്കുട്ടികള്. മികച്ച വിദ്യാഭ്യാസം ലഭിക്കുന്നതിനാല് നല്ലരു ശതമാനം സ്ത്രീകള് ഡോക്ടര് ആയും, നഴ്സ് ആയും ടീച്ചര് ആയും എന്ജിനീയര് ആയും സാമുഹ്യ സേവകരായും നമ്മുടെ രാജ്യത്തും വിദേശത്തും സ്വന്തം കാലില് നില്ക്കുന്നുണ്ട്. നന്നായി അധ്വാനിച്ചു ജോലി ചെയ്തു ജീവിക്കുന്ന കേരളത്തിലെ ഏറ്റവും മിടുക്കരായ സ്ത്രീ സമൂഹമാണ് ക്രിസ്ത്യന് കമ്മ്യൂണിറ്റിയില് ഉള്ളത്. അവര്ക്കിഷ്ടപ്പെട്ട പുരുഷന്, അതിപ്പോ ആരായാലും എവിടെയായാലും ഇപ്പോഴായാലും അവര് ചിലപ്പോ സ്നേഹിക്കും വിവാഹം കഴിക്കും. ഇനി വിവാഹം ചെയ്യാതെ ജീവിക്കുന്നതാണ് അഭികാമ്യം എന്ന് തോന്നിയാല് അങ്ങനെ ചെയ്യും. കാരണം അവര് ആത്മാഭിമാനത്തോടെ, സ്വതബോധത്തോടെ അധ്വാനിച്ചു ജീവിക്കാന് പഠിച്ചവര് ആണ്. അത് കൊണ്ട് നാട്ടിലെ സമാധാനം കെടുത്താന് ശാഖയിലും മേടയിലും ഇരുന്ന് വര്ഗ്ഗീയ വിഷം വിളമ്ബുന്ന ചിലരുടെയും കുത്തിതിരുപ്പ് യൂട്യുബര്മാരുടെയും കമന്റ് ജീവികളുടെയും കിറിക്ക് നോക്കി ഇരുന്ന് മറുപടി നല്കേണ്ട ആവശ്യവും സമയവും അവര്ക്കുണ്ടാകില്ല. അവര്ക്കൊക്കെ ഇഷ്ട്ടം പോലെ ജോലിയുണ്ട്.